Technický list: **CYKLON Sprej na reťaze**

Číslo tovaru: 1903201

**CYKLON Sprej na reťaze** je vysokoviskózny špeciálny olej s aditívami a rôznymi prídavkami proti opotrebeniu, oxidácii a korózii. Po vyparení rozpúšťadla zostáva dobre priľnavý mastiaci film. Tento tvorí pevnú a priľnavú vrstvu, ktorá je elastická a pri chlade nekrehne.

# Oblasti použitia

CYKLON Sprej na reťaze nájde uplatnenie v mnohých oblastiach priemyslu, pri pohone transportných a dopravných zariadení, pri vozidlách (napr. úžitkové vozidlá, motocykle, bicykle), pri pohone brán, pre všetky druhy prevodov, mazanie guľových a valčekových ložísk, kĺbových spojov, spojok a oceľových lán. Pre dobrú teplotnú odolnosť (–30°C až +200°C) je možné použitie aj v oblastiach, kde pre nízku teplotnú odolnosť iné mazadlá na reťaze nie je možné použiť.

# Vlastnosti produktu

* zvyšuje “klznosť“
* tlmí hluk, zabraňuje spätnému spusteniu
* chráni pred koróziou, vlhkosťou a opotrebovaním
* nekrehne pri chlade
* vhodný aj na O-reťaze
* tuho elastický, netvorí živicu, “nekoksovatie“, nepriškvaruje sa
* predlžuje životnosť materiálov, konzervuje kovové časti strojov
* odolný voči slanej vode
* nízka väzba prachu
* vysoká účinnosť pri nízkej spotrebe

# Informácie o spracovaní

Použitie: Odstrániť staré mazadlo pomocou priemyselného čističa, pri silnom znečistení pomocou kefy, resp. špachtle. Nádobu silno potriasť až po počuteľné nárazy guľôčok na miešanie. Zo vzdialenosti cca. 25 cm nastriekať. Po vyparení rozpúšťadla vznikne dobre priľnavý mazľavý film (dodržať dobu penetrácie). Podľa účelu a miesta použitia po určitom intervale postup zopakovať, na zabránenie chodu na sucho a tým aj zvýšenému oteru.

# Technické údaje

|  |  |
| --- | --- |
| Technické vlastnosti | Požadovaná hodnota |
| Teplotné rozmedzie | Od -30°C do +200°C |
| Doba penetrácie | cca. 10 min |
| Farba | svetlohnedá |
| Viskozita (účinná látka) pri 40°C | cca. 1600mm2/s |
| Teplota vzplanutia (účinná látka) | 258°C |
| Hustota (účinná látka) pri 20°C | O,97 kg/l |